Bogo

Bogo (Channa striata; sinonim: Gabus) nyaéta lauk liar anu tempat hirup aslina di susukan, jeung rawa-rawa Bogo hirup di rawa-rawa, Fauzia Asyiek, Syahri, Marcelinus Molo Pusat Penelitian Kependudukan, Universitas Gadjah Mada.
Bogo spésiés lauk cai tawar ti kulawarga Channidae anu miboga kamampuh pikeun ngaréspirasi hawa langsung tina atmosfir tayalian bogo tiasa mecenghul ka beungeut cai kanggo "nyeuseup" hawa langsung. Oksigén tina hawa bebas ieu tiasa langsung kaserep ku pembuluh darah dina éta organ labirin..Kottelat, M., et al. (1993). Freshwater Fishes of Western Indonesia and Sulawesi. Periplus Editions. Ieu lauk dipikawanoh salaku prédator puncak di ékosistem cai tawar saperti walungan, rawa, jeung sawah.Whitten, T., et al. (1996). The Ecology of Java and Bali. Oxford University Press. 

Ngaran daérah
Bogo mibanda ngaran anu béda di uanggal daérah saperti : kocolan (Betawi), bayong, bogo, licingan (Banyumas), kutuk (Jawa), jeung loba deui anu lian. Dina basa Inggris ogé loba ngarana aya anu nyebut :  common snakehead, snakehead murrel, chevron snakehead, striped snakehead Jeung jugaaruan.

Pedaran
Baheulamah tara aya anu ngahajakeun melak bogo dibalong ngahiji jeung lauk séjén, kulantran bogo kasup lauk galak jeung rewog  sok ngaganggu/ ngakan lauk  séjén anu aya di balong (predator)Rangga Malela, Volume 1-3, Olla S. Sumarnaputra Departemen Pendidikan dan Kebudayaan, Proyek Penerbitan Buku Sastra Indonésia dan Daerah, 1981, rajeun ngasakan lauk bogo sotéh  biasana beubeunangan tina nguseup, ngecrik, marak, atawa mosong disusukan. Lauk Bogo kaasup kana lauk jarah hirupna disusukan jeung rawa-rawa Mustika Basa Kls 5 Smt 2, Grasindo, ditempo 2 Juni 2016 mimitina lauk bogo kabawa palid ku alatan caah,Bogo kabawa caah tisusukan sisitna heuras semu totol-totol bodas kawas panyakitan, ieu ogé anu jadi babasan di mana kulit pipi belang, umumna barudak aya belang bodas sok disebut balasbogoeun , bogo neundeun anakna dina jero  liang beunang ngali saméméhna, ieu anak bogo disebutna cingokAnak Bogo disebutna cingok,Peperenian urang Sunda,Rachmat Taufiq Hidayat, Kiblat Buku Utama, 2005.

Mangpaat
Bogo anu masih seger (anyar ngala), bisa langsung diolah gumantung pangaresep, di goréng, dibeuleum, dipais, jeung sajabana. Bisa waé dina jumlah anu loba atawa hayang leuwih awét diteundeun, lauk bogo diolah jadi lauk asin, lauk bogo asin leuwih ngaronjat hargana. Bogo dibeulah dua tur diteukteuk huluna, dibérésihan, dikeueum dina cai uyah sapeuting tuluy dipoé nepika garing. Di pasar harga asin bogo kawilang mahal, malahan di Kalimantan jeung Sumatra usaha balantik lauk bogo anu diasinkeun neupika peuntaseun pulo Ngamangpaatkeun lauk bogo .

Mangpaat séjén tina daging lauk bogo nyaéta pikeun nutrisi tambahan : orok, budak leutik anu ngarandapan kurang gizi, bisa ogé ngabantu nambah gizi mangsa  nyageurkeun panyakit kayaning Hepatitis, TBC/Infeksi Paru, Nephrotic., bisa ngaronjatkeun Albumin pikeun ngajaga awak sangkan jagjag waringkas .

Mijahkeun
Dina mijahkeun bogo aya tilu undakan : 
Milihan bogo anu geus meujeuhna dipijahkeun
Bogo anu baris dipijahkeun  leuwih hadé umurna geus sataun leuwih, beuratna 1-1.5 kg ku lantaran ieu baris nangtukeun sabaraha loba endog lauk anu baris dipegarkeun. Pisahkeun/berok bogo jalu jeung bikang, cirina : Bogo jaluna  huluna leuwih monyong, sisitna  leuwih hideung, di mana diurut palebah beuteungna bakal kaluar mamanis (bodas kawas susu);  sedengkeun bikangna huluna teu pati monyong malahan rada buleud, beuteungna bucitreuk, di mana diurut lebah beuteungna bakal bijil endogna Mijahkeun bogo .

Mangsa mijahkeun
Balong/bak paranti mijahkeun bisa tina fibreglass atawa semén beton, ukuran kurang leuwih 5 méter ka 3 méter, saméméh dieusian cai balong/bak kudu di saatan heula kurang leuwih 3-4 poé, tuluy di eusian cai  jerona satengah méter, asupkeun écéng gondok, atawa ganggeng kana bak ngarah bogo baretaheun,  bogo jalu tilu puluh siki jeung bikang tilu puluh siki diasupken kana éta bak, antep keun ngarah marijah, di mana geus réngsé mijah tuluy endog-endogna disiukan lalauna  maké sair anu kerep, pindahkeun ka balong pamegaran.

Miara endog nepika jadi cingok
di mana endog geus malegar, antep keun heula nepika umur 15 poé bari diparaban maké cacing sutra atawa kutu cai. Tuluy pindahkeun kana akuarium jumlahna dina saléter cai aya 5 cingok. Parab pélét dibikeun  ka cingok anu umurna leuwih ti dua minggu, di mana nincak  umur sabulan cingo-cingok mibanda panjang 5–7 cm.

Dicutat tina

Tutumbu kaluar
 Lauk bogo pikeun kasehatan
  Potensi Serum Albumin dina daging bogo 
  Nurpudji Astuti ngaronjatkeun harga daging bogo 
 Bogo loba mangpaatna 
 Mengenal & Mengendalikan Predator Ikan

Kategori:Sasatoan Sunda
Kategori:Lauk
Kategori:Lauk darat